طاہر شیرازی

طاہر شیرازی سرائیکی زبان
دا ٻہوں وݙا شاعر ہے۔ انہاں دا دا تعلق دیرہ اسماعیل خان نال ہے ۔ سید کرم حسین شاہ دے گھر 29 جون 1962 ء کوں اکھ کھولی ۔ بی اے تئیں تعلیم حاصل کیتی تے ملازمت کر گھدی ۔ 1990ء توں شاعری شروع کیتی ۔ انہاں دیاں کتاباں اچ انحراف ، ماسوا شامل ہِن ۔

نمونہ کلام

 غزلhttp://www.wasaib.com/ghazal/ 
 میکوں گھر دے رَستے بُھل ڳئےھِن اڄاں پندھ ساݙا ٻَہوں سارا اے

اساں راہی لَمبیاں راتیں دے ساݙیاں تَلیاں ہیٹھ اندھارا اے  

کَہیں ٻُݙدے سِجھ دی جھال پِچھوں اوندی اَکھ دے نیل سمندر دے وِچ  

ول آپ مہارے ٹِھل پوندے توݨیں اَزل کنوں من تارا اے

ساݙا جِیوݨ توڑ حیاتی دا ٻَس فجریں کول نِماشاں تائیں

اساں ساہ دے قیدی لوک ہِسے ساݙا دُھپ چھاں نال گُزارا اے

ساݙے شاھر تے راڄ کریندے پئے اساں سَکھݨےٻاݨ مَریندے رہے

ڄیڑہیاں رُتیں ساݙیاں کݨکاں تھئے انہاں رُتیں توڑ خسارا اے

کَیں رُت اپݨی دے جوبن وِچ اساں سن٘گتاں تروڑ کے آئے ہاسے

تائیں بَیگانے ماحَول دے وِچ ساݙا اوپریاں نال گُزارا اے

 حوالے 
کتاب: میݙی دھرتی، میݙے لوک ، مصنف: ظہور احمد دھریجہ ، ناشر: جھوک پبلشرز ، ملتان 2018ء 
ونکی:سرائیکی شاعر